Un  dastumad peder danevell eo, gwall verr a hini war va meno ! Mouget gant ar choarzh o tizoloiñ ar golo, dre chañs ez eus kement a fent hag a zrocherezh er skrivagner   Ur striv zo bet graet a-fed ijin, memes ma tiskouez atav Super Madeg kaout poan och implijout gourioù all eget ar chentañ hini unan. Fin, ne vern petra vije anv ar penntudennoù, nheller ket faziañ, diwar-benn Mikael  Madeg kig ha krochen eo e vez komzet penn-da-benn ur wezh ouzhpenn   … nemet e Nedeleg laouen, Laou Nedeleg ! emichañs ! Ebat em boa, hag un tammig nech ivez, o soñjal e tlee tud zo gellout en em anavezout digudenn dindan tresoù ken flemmus ha farsus, evel hini ar chomiser : … ur flouradenn yen a zeuas a ziavêz, hag en he zouez eur fesonig fall a zen, mouschoarz kamm a-bez, nebeud a gorv ha netra eeun ennañ… Memes ma chell, ken buan all, bezañ diwanet ar maouezed dispartiet, ar renerez skolaj, an evezhiaer gwan ha kement zo, bezañ bet ijinet penn-da-benn, evel-just, piv oar ??  Perak ez eus estreget plijadur o lenn an danevelloù-se neuze ? Neo ket anat lavaret petra zo displijus pa vez chwek ar brezhoneg, farsus an ton, mat ar mennozhioù hag all… deuet on da soñjal eo skridoù Mikael Madeg un tammig evel ul levraoueg meret gant tud a-youl-vat, leun a deñzorioù evel an holl  levraouegoù, met kuzhet mat e-touez stlabez a bep seurt… ret eo bezañ kalonek evit furchal e-barzh… met talvezout ar boan a chell… Lennet m eus e skridoù all gantañ eo dre ziegi ne laboure ket muioch war e skridoù, ha dipitet on gant se peogwir ez eus danvez enno hervezon.